# REGLUGERÐ

## um breytingu á reglugerð nr. 1043/2008 um flug-og vinnutímamörk og hvíldartíma flugverja

#### 1. gr.

Orðalag 1. mgr. 2. gr. reglugerðarinnar fellur brott og orðist svo:

I. viðauki við reglugerð þessa, sem telst hluti hennar, hefur að geyma ákvæði varðandi flutningaflug á flugvél, að undanskildu því flugi sem fellur undir II. og III. viðauka við reglugerð þessa. I. viðauki samanstendur af FTL kafla, fartíma og vinnutímamörk og reglur um hvíldartíma, í III. viðauka við reglugerð framkvæmdastjórnar ESB nr. 965/2012, sbr. reglugerð framkvæmdastjórnarinnar (ESB) nr. 83/2014.

Orðalag 2. mgr. 2. gr. reglugerðarinnar fellur brott og orðist svo:

II. viðauki við reglugerð þessa, sem telst hluti hennar, hefur að geyma sértæk ákvæði varðandi:

a) Einn flugmann í áhöfn flugvélar í flutningaflugi og verkflugi

b) Sjúkraflug flugvélar

c) Verkflug flugvélar

d) Kennsluflug flugvélar

III. viðauki við reglugerð þessa, sem telst hluti hennar, hefur að geyma sértæk ákvæði varðandi: a) Flutningaflug þyrlu, þ.m.t. sjúkraflug með þyrlu

b) Verkflug, þ.m.t. leitar – og björgunarflug með þyrlu

c) Kennsluflug með þyrlu.

2. gr.

 Orðalag 1. mgr. 4. gr. reglugerðarinnar breytist þannig:

Um meðferð undanþágubeiðna vegna ákvæða í viðauka I er nánar kveðið á um í 14. gr. reglugerðar Evrópuþingsins og ráðsins (EB) nr. 216/2008, sem innleidd var með reglugerð nr. 812/2012 um sameiginlegar reglur um almenningsflug og stofnun Flugöryggisstofnunar Evrópu.

3. gr.

Með reglugerð þessari breytist efni I. viðauka þannig að í stað ákvæða Q-kafla í III. viðauka við reglugerð ráðsins nr. 3922/91 um samræmingu á tæknikröfum og stjórnsýslumeðferð á sviði flugmála með síðari breytingum, samanstendur I. viðauki af FTL kafla, fartíma og vinnutímamörk og reglur um hvíldartíma, í III. viðauka við reglugerð framkvæmdastjórnar ESB nr. 965/2012, sbr. reglugerð framkvæmdastjórnarinnar (ESB) nr. 83/2014.

4.gr.

#### Gildistaka:

Reglugerð þessi er sett samkvæmt heimild í 4. mgr. 37. gr., sbr. 145. gr. laga um loftferðir nr.

60/1998, með síðari breytingum og öðlast þegar gildi.

 Reglugerðin kemur til framkvæmda 18. febrúar 2016. Jafnframt eru undanskilin ákvæði e liðar í ORO.FTL.205 í III. viðauka við reglugerð (ESB) nr. 965/2012, sbr. reglugerð framkvæmdastjórnarinnar (ESB) nr. 83/2014, en þau skulu koma til framkvæmda 17. febrúar 2017.

### Umsögn um breytingar:

### Markmið reglugerðar þessarar er að setja flug- og vinnutímamörk og hvíldartíma flugverja í samræmi við ákvæði reglugerðar framkvæmdastjórnarinnar (ESB) nr. 83/2014 frá 29. janúar 2014 um breytingar á reglugerð (ESB) nr. 965/2012 um tæknikröfur og stjórnsýslureglur í tengslum við starfrækslu loftfara

### Núgildandi reglur um flug- og vinnutímamörk og hvíldartíma flugverja í flutningaflugi flugvéla er að finna í Q-kafla í III. viðauka við reglugerð ráðsins nr. 3922/91 um samræmingu á tæknikröfum og stjórnsýslumeðferð á sviði flugmála með síðari breytingum. Á grundvelli 1. gr. reglugerðar framkvæmdastjórnarinnar (ESB) nr. 83/2014 (reglugerðin) munu ofangreindar kröfur ekki gilda eftir að aðlögunartíma samkvæmt 2. gr. reglugerðarinnar lýkur. Aðlögunartími er til 18. febrúar 2016 og þá þurfa nýjar reglur um hvíldartíma og flug- og vinnutímamörk að taka gildi. Af þessum sökum þarf að innleiða reglugerð 83/2014 sem ætlað er að taka við af reglugerð 3922/91 hvað varðar flutningaflug flugvéla.

### Efni I. viðauka breytist þannig að í staðinn fyrir að innihalda ákvæði Q-kafla í III. viðauka við reglugerð ráðsins nr. 3922/91 um samræmingu á tæknikröfum og stjórnsýslumeðferð á sviði flugmála, með síðari breytingum, mun hann innihalda „FTL kafla, fartíma og vinnutímamörk og reglur um hvíldartíma“, í III. viðauka við reglugerð framkvæmdastjórnar ESB nr. 965/2012, sbr. reglugerð framkvæmdastjórnarinnar (ESB) nr. 83/2014.

Þá er 1. mgr. 4. gr., um meðferð undanþágubeiðna, aðlöguð að gildandi reglum.

### Lagt er til að nýta þá heimild sem kveðið er á um í 2. gr. reglugerðar 83/2014 um að fresta gildistöku ákvæða um hámarks tíma fyrir flugvakt á hverjum degi, þar sem hvíld á sér stað um borð, fram til 17. febrúar 2017. Flugrekendur þurfa að gera tæknilegar breytingar á innri kerfum til þess að uppfylla ákvæði reglugerðarinnar og gert er ráð fyrir að því ferli verið lokið 17. febrúar 2017.

Með reglugerð þessari eru efnislega útfærðar tvær reglugerðir framkvæmdastjórnar ESB. Annars vegar reglugerð nr. 83/2014 og hins vegar reglugerð nr. 71/2014, en þær varða báðar breytingu á reglugerð (ESB) nr. 965/2012 um tæknilegar kröfur og stjórnsýslumeðferðir er varða flugrekstur samkvæmt reglugerð Evrópuþingsins og ráðsins (EB) nr. 216/2008. Með reglugerð nr. 83/2014 eru innleiddar kröfur um flug- og vinnutímamörk flugverja og reglur um hvíldartíma. Reglugerðin geymir ákvæði sem eru að hluta sambærileg ákvæðum núgildandi reglugerðar nr. 1043/2008 ásamt viðaukum, en þó eru gerðar breytingar á lykilþáttum varðandi flug- og vinnutímamörk auk hvíldartíma. Kostnaður stjórnvalda er fyrst og fremst fólginn í uppfærslu innri gæðakerfa hjá Samgöngustofu. Enn fremur eru með breytingunni settar fram kröfur á flugmálayfirvöld um útfærslu á tilteknum þáttum reglugerðarinnar. Kostnaður fyrir atvinnulífið er breytilegur þar sem um er að ræða áhrif á nýtingu áhafna m.t.t. krafna um vinnu- og hvíldartíma sem eru háðar eðli og umfangi rekstrarins. Þá er með reglugerð nr. 71/2014 er stefnt að því markmiði að lagfæra tilvísanir í gögn um örugga starfsrækslu, þ.e. *operational suitability data*. Þetta eru gögn um tæknilegar kröfur fyrir gerð grunnlista yfir lágmarksbúnað loftfara, svokallaða MMEL og þjálfun flugverja. Um ítarlegar tæknilegar upplýsingar er að ræða fyrir þá sem hanna og samþykkja grunnlista yfir lágmarksbúnað loftfara, þ.e. MMEL og þjálfun flugverja. Enginn sérstakur kostnaður er fyrirsjáanlegur annar en ofan greinir af breytingunni, hvorki fyrir stjórnvöld né atvinnulífið og ekki er þörf á neinum sérstökum aðgerðum öðrum.